Diari Oficial de la Generalitat Valenciana


Sumari del DOGV 3765, del 06-06-2000 (2000/4579)

DECRET 81/2000, de 30 de maig, del Govern Valencià, pel qual s'accepta la cessió gratuïta de la propietat d'un solar de 17.018 m2 de superfície, situat a Muro de Alcoy, Camí Vell de Cela, partida del Brancal o Maxen, destinat a la construcció d'un centre d'Ensenyament Secundari, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4579


Data del document
:   30-05-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Muro de Alcoy
    * propietat immobiliària
    * cultura regional

DECRET 81/2000, de 30 de maig, del Govern Valencià, pel qual s'accepta la cessió gratuïta de la propietat d'un solar de 17.018 m2 de superfície, situat a Muro de Alcoy, Camí Vell de Cela, partida del Brancal o Maxen, destinat a la construcció d'un centre d'Ensenyament Secundari, realitzada per l'ajuntament d'aquest municipi. [2000/X4579]
  
L'Ajuntament de Muro de Alcoy, en sessió plenària del dia 6 de febrer de 1997, acordà la cessió gratuïta a la Generalitat Valenciana del solar de la seua propietat de 17.018 m2 de superfície, situat en el Camí Vell de Cela, partida del Brancal o Maxen.
  
A proposta de l'actual Conselleria de Cultura i Educació, s'iniciaren els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar el solar a la construcció d'un centre d'ensenyament secundari.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 30 de maig de 2000,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament de Muro de Alcoy de la propietat del solar de 17.018 m2 de superfície, situat en el Camí Vell de Cela, partida del Brancal o Maxen d'aquesta població, que confronta: nord, amb el riu d'Agres i finca matriu de la qual se segrega; sud, amb resta de la finca matriu de la qual se segrega i terrenys d'Enrique Lucas Palmer, sobre els quals es construirà el carrer en projecte i el carrer Camí Vell de Cela; est, amb resta de la finca matriu de la qual se segrega i terrenys de Rafael Eduardo Mollá Tortosa, sobre els quals es construirà el carrer en projecte prolongació Camí Vell de Cela; i oest, amb carretera comarcal A-100, zona verda pública pel mig i resta de finca matriu de la qual se segrega i terrenys d'Enrique Lucas Palmer.
  
Consta inscrit en el Registre de la Propietat de Cocentaina, llibre 173, tom 1.190, foli 187, finca 14.174, inscripció 1a.
  
Referències cadastrals: 3362 01 YH2936S, 33175 02 YH2936S, 33972 03 YH2936S, 33943 04 YH2936S i 33717 05 YH2936S.
  
Article 2
  
La cessió gratuïta realitzada per l'Ajuntament de Muro de Alcoy s'efectua amb la condició de destinar el solar a la construcció d'un centre d'ensenyament secundari.
  
Article 3
  
Elevar a escriptura pública la cessió i acceptació del solar, totes les despeses d'aquesta seran a càrrec de la Generalitat Valenciana.
  
Article 4
  
El solar acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 30 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET